ลือกันให้แซด
แย่ง SLCหนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพุธที่ 20 เม.ย. 2554
18 ส.ค. 2554

แย่ง SLCหนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพุธที่ 20 เม.ย. 2554
...ตลาดหุ้นไทยทำเซอร์ไพรส์อีกวัน ช่วงเช้าร่วงไปในทางเดียวกับเอเชีย หลังสถาบัน S&amp;P ปรับมุมมองลดความน่าเชื่อถือเศรษฐกิจสหรัฐลง ตกบ่ายกลับแรงดี ดัชนีปิดบวกสวนเอเชียเฉย!!
...ดัชนีปิดที่ 1,095.88 จุด บวก 5.21 จุด มูลค่าการซื้อขาย 37,294 ล้านบาท
...ต่างชาติยังซื้อ แต่น้อยลงเหลือ 144 ล้านบาท ฟากสถาบันในประเทศรายเดียวถล่มขาย 1,378 ล้านบาท
...ช่วงนี้ตลาดหุ้นไทยคาดการณ์ยาก เช่นเดียวกับ “ฉาย บุนนาค” ผู้บริหารและผู้ถือหุ้น SLC (โซลูชั่น คอนเนอร์ฯ) ที่คิดไม่ถึงว่ากลุ่มนักลงทุนรายย่อยจะรวมตัวกอดหุ้น 30% ในมือ พร้อมจะเข้าเทกโอเวอร์ หลังไม่พอใจกลุ่มฉาย ระบายหุ้นจนราคาต่ำติดดิน 
...งานนี้ไม่จบง่ายๆ เพราะฉายประกาศท้ารบ รวบเก็บหุ้นเข้ามาไว้ในมือจนตอนนี้ถืออยู่ 20% 
...กลุ่มแบงก์โชว์งบต่อเนื่อง ธนาคารไทยพาณิชย์ (SCB) กำไรโต 105% อยู่ที่ 1.3 หมื่นล้านบาท สูงสุดเป็นประวัติการณ์ 
...หุ้นน้องใหม่ LHBANK (ธนาคารแลนด์ แอนด์ เฮ้าส์ฯ) เคาะราคาขายหุ้นไอพีโอ 1.40 บาท เปิดขายวันที่ 27-29 เม.ย.นี้ 
...“ก้องเกียรติ โอภาสวงการ” ค่าย บล.เอเซีย พลัส ในฐานะผู้ร่วมจัดจำหน่ายหุ้น เผยนักลงทุนให้ความสนใจจองซื้อมาก จนต้องปรับราคาขายหุ้นไอพีโอใหม่จากเดิมใช้วิธีบุ๊กบิลด์ (สำรวจความต้องการ) มาใช้ราคามูลค่าหุ้นทางบัญชีและเทียบกับอุตสาหกรรม